እቲ 500,000 ተባሂሉ ዘሎ፡ እቲ ክፍለጥ ዝተኽኣለ ጥራይ እዩ። ኣብ ልዕሊኡ ድማ፡ መዓልታዊ ሓደሽቲ ነገራት ይውንጨፉ። ቴክኖሎጂ እናተመሓየሸ ክኸይድ ከሎ፡ ዝኾነ ነገር ናብ ዙርያ መሬት ምስዳድ እናቐለለ እዩ ዝመጽእ ዘሎ። እዚ ንደቂ ሰባት ጽቡቕ ብስራት እኳ እንተኾነ፤ ነቶም ኣብ ልዕሊ መሬት ዝሽክርከሩ ዘለዉ ናውቲ ዝቆጻጸር ኣካል ግን የለን። ዛጊድ ድማ፡ ነቶም ኣገልግሎት ዘይህቡን ዝተደርበዩን ናውቲ ንምእላይ ዘኽእል መስርሕ የለን። እናተጻበበ ክኸይድ ከሎ ድማ፡ እቶም ናውቲ ነንርእሶም ከይጋጨዉ ስግኣት ኣሎ። እዚ ድማ፡ ኣብ ልዕሊ እቶም ንኣገልግሎት ቴሌፎንን ካልኦትን እንጥቀመሎም መርበባት ሓደጋ ዘብጽሕ እዩ። ነዚ ጸገም ንምፍታሕ ጸዕሪ ይግበር እኳ እንተሃለወ፤ ዛጊድ ግን ፍታሕ የለን። 2.
